Casper Matikainen

Casper ”Cappe” Matikainen (s. 12. syyskuuta 1997) on suomalainen biljardinpelaaja, jonka päälaji on pool. Matikainen aloitti poolin pelaamisen noin kymmenvuotiaana Soukan nuorisotalolla.

Matikaisen suurimmat menestykset arvokilpailuissa ovat henkilökohtainen kulta vuoden 2025 EM-kilpailusta
, henkilökohtainen hopea vuoden 2019 EM-kilpailuista, joissa finaalin voitti puolalainen Mieszko Fortuński sekä vuoden 2022 joukkue-EM-kulta.

Ura
 Kausi 2023–2024 
Kausi alkoi voitolla Suomen pääkiertueen FPT:n (Finnish Pool Tour) ensimmäisen rankingkilpailun voitolla maalierolla 40–14.

Keväällä 2024 Matikainen voitti 9-pallon Suomen mestaruuskisat. 64-cupin erät ennen finaalia olivat 37-4, toisin sanoen jokaista Matikaisen kymmentä erää vastaan vastustajat saivat yhden. Finaalissa Matikainen voitti Arseni Sevastyanovin 9–6.
Kesäkuun alussa Matikainen voitti pronssia 8-pallon Suomen mestaruuskilpailuissa.

Vuoden 2024 aikana Matikainen on onnistunut myös kaisan puolella: maaliskuun puolessavälissä hän voitti Kymin kerho-openin ja viikkoa myöhemmin seurakaveri Joonas Lounamaan kanssa Kaisan pari-SM:n.
 Kausi 2024–2025 
Kausi alkoi kahden ensimmäisen ranking-kilpailun voitolla.
Nämä saivat jatkoa, kun Matikainen voitti Teittisen Straight poolin Suomen mestaruuskilpailuiden finaalissa ja kuukausi tästä, parien 9-pallon Suomen mestaruuden parinaan Juha Mällinen.

Helmikuussa 2025 Matikainen voitti poolin joukkue-SM-pronssin Jarno Aholan, Juha Pekkarisen ja Jesse Särkisillan kanssa.

Huhtikuussa Matikainen voitti Euroopan mestaruuden ysipallossa. Finaalissa hän voitti Puolan Daniel Macioł’n luvuin 9-6. Matkalla mestaruuteen Matikainen voitti kaikki kahdeksan peliä. 32:n joukossa hän voitti Petri Makkosen 9-6. 16:n joukossa hän voitti Puolan Mieszko Fortuński 9-5. Puolivälierissä Matikainen voitti Puolan Konrad Juszczyszynin 9-8 ja välierissä Tšekin Roman Hyblerin 6-9. 

Vuoden 2025 ysipallon Suomen mestaruuskilpailut käytiin Tampereella Galaxie Centerissä 10.-11.5. Matikainen voitti kaikki seitsemän peliään ja voitti finaalissa Arseni Sevastyanovin eräluvuin 9-3 samalla uusien mestaruutensa.

Heinäkuussa Matikainen pelasi 9-pallon MM-kilpailussa Jeddassa Saudi-Arabiassa. Kutsukilpailun ensimmäisellä kierroksella hän voitti Espanjan Jonas Souto Cominon 9-7 ja seuraavaksi Kanadaa edustavan Alex Pagulayanin 9-8. Pudotuspeleissä 64:n joukossa hän voitti entisen maailmanmestarin, saksalaisen Thorsten Hohmannin luvuin 11-8 ja toisen maailmanmestarin, Yhdysvaltain Shane van Boeningin 11-10, mutta hävisi espanjalaiselle Francisco Sánchez Ruízille 8-11. Palkintorahaa Matikainen sai 16 parhaan joukkoon sijoittumisesta 15 000 Yhdysvaltain dollaria, joka on suurin hänen voittamansa palkintoraha.

 Kausi 2025–2026 
Lokakuussa Matikainen hävisi straight poolin SM-semifinaalissa Juho Teittiselle 76-100.

Marraskuussa 10-pallon pääsystä cuppiin -pelissä Matikainen hävisi Mika Riikoselle 7–8, mutta pääsi häviäjien puolelta cuppiin voittamalla Aleksanteri Piilolan 8–3. Cup-peleissä hän voitti puolivälierässä Valtteri Virtasen 8–7 ja semifinaalissa Petri Makkosen 8–7. Finaalissa hän voitti Riku Romppasen 8–2.

Tammikuussa 2026 Matikainen voitti 10-pallon SM-kultaa voittamalla Janne Huttusen 7–6, puolivälierissä Juho Teittisen 7-4 ja semifinaalissa Jesse Takasen 7–4. Finaalissa Matikainen voitti Petri Makkosen 7–5.

 Lähteet 

Luokka:Suomalaiset biljardinpelaajat
Luokka:Vuonna 1997 syntyneet
Luokka:Elävät henkilöt